stanford-oval/wikipedia huggingface dataset:
ג'אר ג'אר בינקס
תאוריית "דארת' ג'אר ג'אר"

בחמישה באוקטובר 2015, משתמש reddit בשם "Lumpawarroo" העלה לאתר תאוריה שמסבירה את ההתנהגות של ג'אר ג'אר בינקס בטרילוגיה המוקדמת. התאוריה התפרסמה ביוטיוב ופותחה אף יותר.
על פי התאוריה, ג'אר ג'אר בינקס הוא לוחם סית' מיומן שמשתמש באמנות הלחימה "אגרוף שיכור" או דומה לה, יכול לשלוט במחשבות של אחרים, וכהוכחה נוספת ליכולות השליטה שלו בכוח, הוא עשה סלטה עם בורג בגובה 6 מטרים מעמידה במקום.
עקב השנאה הרבה לג'אר ג'אר, תפקידו כעוזר של דארת' סידיוס הוחלף בדמות חדשה וחסרת רקע, הרוזן דוקו.
ישנו אפילו פרק בסדרה "מלחמת הכוכבים:מלחמות המשובטים" בו הבדלנים חושבים שג'אר ג'אר הוא אביר ג'דיי לפי הלבוש שלו, אפשר לטעות ולחשוב שהוא לא אביר ג'דיי אלא סית' כי בגדים של סית' דומים לבגדים של ג'דיי.
לקריאה נוספת

Ultimate Star Wars, New Edition: The Definitive Guide to the Star Wars Universe written by Adam Bray ,2019 ,DK
הערות שוליים

↑  A. B. C. News, The Top 10 Worst TV and Film Characters, ABC News, ‏2010-06-04
↑  "Jar Jar Binks Was Inspired By This Classic Disney Character - CINEMABLEND". CINEMABLEND. 2015-08-16. נבדק ב-2017-02-11.
↑  "Michael Jackson wanted to play Jar Jar Binks in 'Star Wars' - NME". NME (באנגלית אמריקאית). 2015-07-23. נבדק ב-2017-02-11.
↑  BBC News | Entertainment | Star Wars: Lucas strikes back, news.bbc.co.uk
ג'רום פלין

| --- | --- |

 לידה:  16 במרץ 1963 (בן 61) אנגליה קנט, אנגליה, הממלכה המאוחדת
 מדינה:  הממלכה המאוחדת 
 תקופת הפעילות:  מ-1985
 מקום לימודים:  בית הספר המרכזי לנאום ודרמה בלונדון  Knole Academy 
 http://www.jeromeflynn.com
 פרופיל ב-IMDb
 
ג'רום פלין (באנגלית: Jerome Flynn, נולד ב-16 במרץ 1963) הוא שחקן וזמר אנגלי. ידוע בשל תפקידיו בסדרה "חייל, חייל" של רשת ITV הבריטית, ובסדרה "משחקי הכס", שם הוא משחק את שכיר החרב ברון. הוא היה חבר הצמד המוזיקלי הבריטי רובסון וג'רום.
ביוגרפיה

פלין נולד בעיירה ברמולי, במחוז קנט. הוא בנו של השחקן והזמר אריק פלין ופרן פלין, מורה לדרמה. לפלין אח, דניאל, אף הוא שחקן, ואחות. יש לו אף אח ואחות למחצה מאשתו השנייה של אביו. אחיו למחצה, ג'וני, הוא מוזיקאי ושחקן.
בשנת 1986 הופיע בפרק הפתיחה של "לונדון בוערת". ב-1988 שיחק בדרמה "הפחד" של רשת ITV. בשנת 1992 שיחק במספר פרקים בדרמת המשטרה "בין השורות". בשנות התשעים שיחק בסדרה "חייל, חייל" את רב"ט פאדי גרייבי. הוא שיחק שם יחד עם רובסון גרין. לאחר שביצעו יחדיו בסדרה את השיר "Unchained Melody" של ה-Righteous Brothers, הוצפה רשת השידור בבקשות לקנות את הסינגל. גרין ופלין שוכנעו על ידי המפיק המוזיקלי סיימון קאוול להקליטו כסינגל תחת שם הבמה רובסון וג'רום. הסינגל הגיע במצעד הסינגלים הבריטי למקום הראשון בשנת 1995 במשך שבעה שבועות ומכר קרוב לשני מיליון עותקים. השניים הקליטו מספר להיטים נוסף שגם כבשו את מצעדי המוזיקה.
לאחר סיום הסדרה "חייל, חייל" בשנת 1997, שיחק בסדרה "Ain't Misbehavin" (יחד עם רובסון גרין), ושנתיים לאחר מכן בדרמת המשטרה "Badger". באותה שנה שיחק את בובי צ'רלטון בסרט "Best". על הבמה שיחק במחזה ההוקרה "Jus' Like That" לקוסם טומי קופר. בשנת 2007 הפיק ושיחק בסדרת סרטים קצרים עצמאיים, "מעשיות רוּד" (על שם הדמות אותה שיחק, ג'רום רוד).
בשנת 2010 נודע כי פלין לוהק לסדרה "משחקי הכס", המבוססת על ספריו של ג'ורג' ר. ר. מרטין, של רשת HBO בתפקיד ברון. הוא הופיע בסדרה "אז אתה חושב שאתה ממשפחת המלוכה?", שם נתגלה כי הוא צאצא ישיר של אוליבר קרומוול (דרך בנו, הנרי קרומוול) וכן צאצאם של מלכי אנגליה אדוארד הראשון, אדוארד השני ואדוארד השלישי.
פלין משחק בסדרה "רחוב ריפר" (Ripper Street) של רשת BBC, לצד השחקן מת'יו מקפדיין.
בשנת 2016 השתתף בסדרה מראה שחורה בפרק השלישי של עונה 3 - שתוק ורקוד
בשנת 2017 שיחק בסרט "לאהוב את וינסנט", אודות חיו של וינסנט ואן גוך.
חייו האישיים

פלין מתגורר כיום במחוז פמברוקשייר, בדרום מערב ויילס. הוא מקיים אורח חיים על פי הגורו הבאלינזי, ראטו באגוס, והשקיע בחברת השקעות שהתמוטטה לאחר חשיפת הונאת פונזי בה.
הוא אחיו למחצה של השחקן והמוזיקאי ג'וני פלין.
בגיל 18, אימץ אורח חיים צמחוני, ומאז משמש כפטרון של ה-Vegeterian Society. בשנת 2016, אימץ אורח חיים טבעוני. על כך אמר כי ”מה שאנו עושים קובע – ההשפעה שיש לכך (על אחרים) – וזו כל המוטיבציה לה אני זקוק. המחשבה על הפסקת אורח החיים הצמחוני היא מגוחכת, היא דבר בלתי נתפס, כמו ללכת אחורה. איני מתכוון לאכול בשר בשנית, מאותה הסיבה שעליה ויתרתי על כך מלכתחילה – איני רוצה להיות חלק מכל הסבל הזה.”
הערות שוליים

↑  ריאיון עם רובסון גרין לדיילי מייל, ספטמבר 2008
1 2  ג'רום פלין בריאיון לארגון VIVA,‏ 21 באפריל 2013
↑  Vegan 'Game Of Thrones' Star Jerome Flynn Reveals Why He Ditched Animal Products, plantbasednews.org, MAY 29, 2019
| --- | --- |
בקרת זהויות :  NLI: 987007335196705171  GND: 134954130  ISNI: 0000 0001 1442 5286  LCCN: nb99166978  MusicBrainz: 5e390e2b-88e2-4f8c-8af4-944dadccd296  NKC: xx0246034  SUDOC: 26189966X  VIAF: 41341329   WorldCat (עם VIAF): 41341329
ג'ייסון מוראן

| --- | --- |

 לידה:  21 בינואר 1975 (בן 49) יוסטון, ארצות הברית 
 מוקד פעילות:  ארצות הברית 
 מקום לימודים:  בית הספר מנהטן למוזיקה, בית הספר התיכון לאמנויות המופע ולאמנות ויזואלית 
 סוגה:  ג'אז, בלוז 
 כלי נגינה:  פסנתר 
 חברת תקליטים:  ECM 
 פרסים והוקרה:  עמיתי מקארתור (2010)  עמית האקדמיה האמריקאית לאמנויות ולמדעים (2022) 
 www.jasonmoran.com
 פרופיל ב-IMDb
 
ג'ייסון מוראן
ג'ייסון מוראן (באנגלית: Jason Moran; נולד ב-21 בינואר 1975) הוא פסנתרן ג'אז אמריקאי.
קורות חייו

מוראן למד בחוסר עניין נגינה קלאסית בשיטת סוזוקי בפסנתר מגיל שש. בגיל שלוש-עשרה שמע את ראונד מידנייט של ת'לוניוס מונק ופיתח עניין בג'אז. המשיך לבית הספר מנהטן למוזיקה. לקראת סיום לימודיו (1997) החל מנגן עם הסקסופוניסט גרג אוסבי. חתם על חוזה הקלטה עם חברת התקליטים Blue Note. ב-1999 הוציא אצלם את Soundtrack to Human Motion. משנת 2000 מוראן מוביל את השלישייה The Bandwagon, בה הוא מנגן עם בסיסט ומתופף. עד 2010 ההרכב הקליט שישה אלבומים, חלקם עם נגנים אורחים. ב-2002 הוציא מוראן אלבום סולו, Modernistic. ניגן בהרכבים נוספים, דוגמת רביעיית צ'ארלס לויד.
מוראן זכה לשבחים רבים, על הלחנה, נושאים, נגינה ואלתור, ותואר לא פעם כאחד ממוזיקאי הג'אז המקוריים של התקופה. זכה בעיטורים מטעם איגוד עיתונאי הג'אז והירחון דאון ביט. בשנת 2010 חבר לעמיתי מקארתור וזכה לפרס מאת הקרן. סגנונו שואב מפוסט-בופ, פאנק, בלוז, דיקסילנד ג'אז ומוזיקה קלאסית.
מוראן פעיל בעולם האמנות במספר דרכים. כמה מההקלטות באלבום Same Mother הוזמנו על ידי מוסדות אמנות אמריקאיים. יצירתו מושפעת מציירים כמו אגון שילה, רוברט ראושנברג וז'אן-מישל בסקיה. הוא הלחין מספר מיצגים ומופעי מחול. יצירתו IN MY MIND: Monk At Town Hall, 1959, שמתחקה אחר קונצרט שערך מונק בניו יורק, ולא הופצה באופן מסחרי, משלבת גם כן עבודה של אמן וידאו. הוא מלמד בבית הספר מנהטן ובמספר אוניברסיטאות ומוסדות מוזיקליים.
אלבומים נבחרים

Soundtrack to Human Motion‏ (1999)
Facing Left‏ (2000)
Black Stars‏ (2001)
Modernistic‏ (2002)
The Bandwagon: Live at the Village Vanguard‏ (2003)
Same Mother‏ (2005)
Artist In Residence‏ (2006)
Ten‏ (2010)
גבריאל פון ספלני

| --- | --- |

 לידה:  2 באוקטובר 1734 Terňa, סלובקיה 
 פטירה:  1 באפריל 1818 (בגיל 83) Slivník, סלובקיה 
 מדינה:  האימפריה הרומית הקדושה 
 השתייכות:  צבא האימפריה הרומית הקדושה 
 דרגה:  גנרל מיור
 פעולות ומבצעים
 מלחמת שבע השנים 
 עיטורים
 אות המסדר מריה תרזיה בדרגת מפקד 
 
הברון גבריאל פון ספלני (בגרמנית: Gabriel Baron von Speliny;‏ 2 באוקטובר 1734 - 1 באפריל 1818) היה גנרל מיור  בצבא האימפריה הרומית הקדושה ומושל בוקובינה מ- 31 באוגוסט 1774 ועד אפריל 1778.
במהלך מלחמת רוסיה-טורקיה, 1774-1768 פלש גבריאל ספלני ל"מולדובה האוסטרית" כפי שנקראה אז בוקובינה, בראש שלושה גדודי פרשים וחמש חטיבות רגלים. הצבא האוסטרי בפיקודו חצה את הגבול מכיוון גליציה אך לא נתקל בכל התנגדות.
ספלני תיפקד כמושל הצבאי של מולדובה האוסטרית למשך למעלה משלוש שנים ושוחרר מתפקידו באפריל 1778, כאשר הוחלף על ידי הברון קרל פון אנצנברג.
גבריאל ספלני והיהודים

כחלק מניסיון האוסטרים לצמצם את מספרם של היהודים בבוקובינה, הציע גבריאל ספלני לוועדה הצבאית הממונה עליו באוסטריה, להכפיל את המיסים המוטלים על היהודים. הוועדה הצבאית דחתה את הצעתו של ספלני, אך הציעה הצעות משלה לצמצום היהודים. בתקופתו כמושל נגזרו גזרות רבות על היהודים, ובעיקר מס החיתון. 
מס החיתון הוטל על כל אב שרצה לחתן את בנו, מס זה גדל כאשר הוגשה בקשה בגין הבן השני, השלישי וכך הלאה.
| 0 | 1 | 2 |
| --- | --- | --- |
| הקודם: | מושלי בוקובינה | הבא: קרל פון אנצנברג |
| --- | --- |
בקרת זהויות :  GND: 121754561  ISNI: 0000 0000 1222 992X  VIAF: 52553592   WorldCat (עם VIAF): 52553592
גבריאל פאלטה

גבריאל אלחנדרו פאלטה (בספרדית: Gabriel Alejandro Paletta; נולד ב-15 בפברואר 1986) הוא כדורגלן ארגנטינאי-איטלקי המשחק בעמדת הבלם.
קריירה

פאלטה התקדם בשכבות הגיל השונות במחלקת הנוער של באנפילד, וצורף לסגל הקבוצה הבוגרת ב-2005. עם העפלתה של באנפילד לשלבי הנוק-אאוט של גביע ליברטדורס הוא נכלל בסגל, וערך את הופעת הבכורה במשחק מול המועדון אינדפנדיינטה מדיין מקולומביה. פאלטה ובאנפילד הצליחו להעפיל לשלב הבא, אך הוא לא נטל חלק בהמשך הטורניר כיוון שזומן לנבחרת ארגנטינה עד גיל 20 לקראת מונדיאל הנוער שנערך בהולנד בין 10 ביוני ל-2 ביולי 2005.
פאלטה השתתף בכל שבעת המשחקים של הטורניר, במרכז חוליית ההגנה של הנבחרת, לצידם של ליונל מסי וסרחיו אגוארו. ארגנטינה זכתה בטורניר, וביצועיו הטובים על המגרש גרמו להתעניינות בו מצד ליברפול. פאלטה חתם בליברפול בעת שהיה בן 21, תמורת סכום שלא נחשף. הוא סיכם עקרונית בליברפול בפברואר 2006, וחתם על חוזה לארבע שנים ב-4 ביולי שלאחר מכן, ובכך הפך לארגנטינאי השני במועדון לצידו של מאוריסיו פלגרינו. הוא הבקיע את שערו הראשון (והיחיד) במשחק גביע הליגה מול רדינג ב-25 באוקטובר 2006. ב-9 ביולי 2007 דווח כי פאלטה יושאל לקבוצה הספרדית לבאנטה על מנת לצבור ניסיון, אך אף על פי שהמאמן רפא בניטז הסכים למהלך הוא לא יצא לפועל. ב-26 באוגוסט דווח כי הנהלת ליברפול התירה לפאלטה לחתום בבוקה ג'וניורס.
אחד ממשחקיו הראשונים של פאלטה בבוקה ג'וניורס היה בהפסד 2–4 למילאן בגמר אליפות העולם לקבוצות של 2007. שערו הראשון בבוקה היה בסופר קלאסיקו מול ריבר פלייט, ובנוסף לכך הוא הצטיין בקמפיין 2008 של גביע ליברטדורס, שבו הודחה בוקה בחצי הגמר על ידי פלומיננסה. במהלך טורניר האפרטורה של 2008, בניצחון 1–0 על ארסנאל דה סרנדי, נפגע פאלטה בברכו הימנית וקרע את הרצועה הצולבת. בעקבות כך הוא נאלץ לנוח במשך שישה חודשים, והדבר פגע במצבה של בוקה כיוון שגם מרטין פאלרמו נפצע בצורה דומה. פאלטה חזר לשחק במאי 2009 מול ולס סארספילד, אך כבר לאחר 17 דקות סבל מנקע בקרסול. למרות רצונו לחזור לשחק באירופה הוא הפך לשחקן קבוע בהרכב של בוקה בטורניר האפרטורה של 2009.
ב-2 בפברואר 2015 חתם במילאן. ב-27 באוגוסט 2015 הושאל לאטאלנטה עד לסוף העונה. ב-23 בפברואר 2018 חתם בג'יאנגסו סונינג הסינית.
ג'ייסון מראז

| --- | --- |

מראז מופיע בסן פרנסיסקו, 2009
 לידה:  23 ביוני 1977 (בן 47) Mechanicsville, ארצות הברית 
 שם לידה:  Jason Thomas Mraz 
 מוקד פעילות:  ארצות הברית 
 תקופת הפעילות:  מ-1999 
 מקום לימודים:  מכללת ברקלי למוזיקה, תיכון לי-דייוויס, School of the Performing Arts in the Richmond Community 
 סוגה:  מוזיקת פופ, היפ הופ אלטרנטיבי, פאנק, ג'אז, רוק אלטרנטיבי, בלו-אייד סול, רגאיי, פופ רוק, מוזיקת גלישה 
 שפה מועדפת:  אנגלית 
 כלי נגינה:  גיטרה, בוזוקי, פסנתר, יוקולילי, סינתיסייזר 
 חברת תקליטים:  אטלנטיק רקורדס, אלקטרה רקורדס 
 פרסים והוקרה:  Out100 (2023)  Teen Choice Award for Choice Music – Male Artist (2004)  היכל התהילה של כותבי שירים (2009)  פרס בחירת הקהל (2013)  פרס גראמי לביצוע סולו הפופ הגברי הטוב ביותר (2010)  פרס גראמי לשיתוף הפעולה הטוב ביותר של פופ וקולות (2010)  San Diego Music Awards 
 www.jasonmraz.com
 פרופיל ב-IMDb
 חתימה:  
 
ג'ייסון מראז (באנגלית: Jason Mraz; נולד ב-23 ביוני 1977) הוא זמר, מלחין ומשורר אמריקאי. סגנונו מושפע מרגאיי, פופ, רוק, פולק, ג'אז, בוסה נובה ומוזיקת היפ הופ.
ב-2002 הוציא מראז את אלבומו הראשון "Waiting for My Rocket to Come", אך הצלחתו החלה רק כשהוציא את אלבומו השני "Mr. A–Z" שיצא ב-2005 ומכר 125,000 עותקים בשלושה שבועות בלבד. חשיפתו הבינלאומית החלה כאשר יצא אלבומו השלישי "We Sing. We Dance. We Steal Things." שיצא ב-2008. האלבום מכר כשלושה מיליון עותקים ברחבי עולם. הסינגל המוכר ביותר שלו מהאלבום הוא "I'm Yours". השיר שבר שיא לאחר שנשאר 76 שבועות במצעד הבילבורד, זמן השהייה הרב ביותר לשיר במצעד זה.
צפוי להתחרות בעונה ה-32 של תוכנית המציאות "רוקדים עם כוכבים".
חייו האישיים

מראז נולד בווירג'יניה והוא בעל אזרחות צ'כית, שכן סבו היגר מהמדינה לאמריקה בשנת 1915. הוא התארס לזמרת טריסטאן פריטימן, בחג המולד של 2010 ונפרדו כשישה חודשים לאחר מכן.
בעודו מאורס לפריטימן הודיע כי אין בכוונתו להינשא עד שלא יאושרו נישואים חד-מיניים בארצות הברית ויוענק "שוויון אזרחי וחוקי", לדבריו, בנושא זה.
ב-25 באוקטובר 2015 פרסם מארז הודעה בדף שלו בפייסבוק, שהתחתן באופן חשאי עם חברתו קריסטינה (טינה) קרנו.62
מראז עוסק רבות בפעילות חברתית והוא זכה בכמה פרסים על רקע פעילויות בהן היה מעורב. הוא תומך בארגונים למען ילדים במדינות עולם שלישי וארגונים למען זכויות להט"ב. מראז הוא טבעוני נלהב, והתבטא בתקשורת לגבי השיפור שחווה בחייו האישיים בעקבות המעבר לטבעונות.
הערות שוליים

↑
↑  JOE GRACELY, Jason Mraz: I won't wed fiancee Tristan Prettyman until gay marriage is legalized, DAILY NEWS WRITER, January 24th 2011
↑  "Surfrider Foundation Presents Clean Water Awards".
↑  "ג'ייסון מראז אומר שתזונה טבעונית הפכה אותו למאהב מוצלח יותר", 25 בינואר 2012
| --- | --- |
בקרת זהויות :  NLI: 987007315284105171  PLWABN: 9810682948205606  BIBSYS: 8030122  BnF: cb146403999 (data)  GND: 135328365  ISNI: 0000 0000 7844 8594  LCCN: no2004102953  MusicBrainz: 82eb8936-7bf6-4577-8320-a2639465206d  NKC: xx0094216  NLK: KAC2020P8385  NSK: 000745800  NTA: 290776872  RERO: 02-A016227882  SUDOC: 158334868  VIAF: 71651450   WorldCat (עם VIAF): 71651450 
ערך זה הוא קצרמרבנושא אישים. אתם מוזמנים לתרום לוויקיפדיה ו.
ג'ורדן לארסון

ג'ורדן לארסון (בשוודית: Jordan Larsson; נולד ב-20 ביוני 1997) הוא כדורגלן שוודי, המשחק בעמדת החלוץ בפ.צ. קופנהגן.
קריירת מועדונים

לארסון, נולד ברוטרדם שבהולנד. הוא בנו של כדורגלן העבר הנריק לארסון ונקרא על שמו של מייקל ג'ורדן. כאשר היה בן 7, לארסון הצטרף ללה מאסיה. בגיל 9, חזר עם משפחתו לשוודיה והצטרף לקבוצת הילדים של הוגבורג. בגיל 15, הצטרף לקבוצה הבוגרת ששיחקה בליגה הרביעית השוודית.
ב-24 ביולי 2014, לארסון חתם לחמש שנים בהלסינגבורג מליגת העל השוודית. 3 ימים לאחר מכן, לארסון ערך את הופעת הבכורה שלו בקבוצה בתיקו 1-1 נגד ארברו. ב-26 באוגוסט, לארסון הבקיע צמד בניצחון 1–4 נגד טורסלנדה במסגרת הגביע השוודי. בנובמבר 2014, מונה אביו למאמנו בהלסינגבורג. ב-6 ביוני 2015, לארסון הבקיע את שער הליגה הראשון שלו בקבוצה, בניצחון 0–3 נגד אטווידברג.
ב-2 בינואר 2017, לארסון חתם בניימכן מליגת העל ההולנדית. 10 ימים לאחר מכן, לארסון ערך את הופעת הבכורה שלו בקבוצה בניצחון 0–1 נגד וילם II. ב-18 באוגוסט, הבקיע צמד בניצחון 1–3 נגד אלמיירה סיטי.
ב-2 בינואר 2018, לארסון חזר לשוודיה, כאשר חתם לשלוש שנים בנורשפין. ב-23 באוגוסט 2018, לארסון הבקיע שלושער בניצחון 0–10 נגד ברוטבי מהליגה השישית, במסגרת הסיבוב השני של הגביע השוודי. ב-18 ביולי 2019, לארסון ערך את הופעת הבכורה שלו בזירה האירופית, בניצחון 1–2 נגד סנט פטריק את'לטיק האירית במסגרת מוקדמות הליגה האירופית, בו גם הבקיע את שער הבכורה שלו בזירה האירופית.
ב-2 באוגוסט 2019, לארסון חתם בספרטק מוסקבה מליגת העל הרוסית תמורת כ-4 מיליון אירו. ב-27 באוקטובר 2019, לארסון הבקיע צמד בניצחון 0–3 בדרבי נגד לוקומוטיב מוסקבה.
ב-5 באוגוסט 2022 חתם לשלוש עונות בשאלקה 04. ב-28 בינואר 2023 הושאל לפ.צ. קופנהגן.
קריירה בינלאומית

בצעירותו, לארסון שיחק בנבחרות הצעירות של שוודיה. ב-7 בינואר 2018, לארסון ערך את הופעת הבכורה שלו בנבחרת הבוגרת, בתיקו 1-1 נגד אסטוניה במשחק ידידות שנערך באבו דאבי. יומיים לאחר מכן, הבקיע את שער הבכורה שלו בנבחרת במשחק ידידות נגד מולדובה שנערך בדוחה.
לארסון נכלל בסגל הנבחרת לקראת יורו 2020.
הערות שוליים

↑  Forward Jordan Larsson joins FC Schalke 04, Fußball, ‏2022-08-05 (באנגלית אמריקאית)
| נבחרת שוודיה – יורו 2020 |
| --- | --- | --- |
|  1 אולסן •  2 לוסטיג •  3 לינדלף •  4 גרנקוויסט •  5 בנגטסון •  6 אוגוסטינסון •  7 ס. לארסון •  8 אקדל •  9 ברג •  10 פורסברג •   11 איסק •  12 יוהנסון • 13 סוונסון •  14 הלנדר • 15 סמה • 16 קראפט • 17 קלאסון • 18 יאנסון • 19 סוונברג • 20 כ. אולסון • 21 קולוסבסקי • 22 קוואיסון • 23 נורדפלט • 24 דניאלסון • 25 ג'. לארסון • 26 קאז'יסט • מאמן: אנדרסון |  1 אולסן •  2 לוסטיג •  3 לינדלף •  4 גרנקוויסט •  5 בנגטסון •  6 אוגוסטינסון •  7 ס. לארסון •  8 אקדל •  9 ברג •  10 פורסברג •   11 איסק •  12 יוהנסון • 13 סוונסון •  14 הלנדר • 15 סמה • 16 קראפט • 17 קלאסון • 18 יאנסון • 19 סוונברג • 20 כ. אולסון • 21 קולוסבסקי • 22 קוואיסון • 23 נורדפלט • 24 דניאלסון • 25 ג'. לארסון • 26 קאז'יסט • מאמן: אנדרסון | שוודיה |
ג'יין דארוול

| --- | --- |

 לידה:  15 באוקטובר 1879 מחוז מריון, ארצות הברית 
 פטירה:  13 באוגוסט 1967 (בגיל 87) וודלנד הילס, ארצות הברית 
 מקום קבורה:  פורסט לאון ממוריאל פארק 
 שם לידה:  Patti Woodard 
 מדינה:  ארצות הברית 
 תקופת הפעילות:  מ-1913 
 פרסים והוקרה:  פרס אוסקר לשחקנית המשנה הטובה ביותר  כוכב בשדרת הכוכבים בהוליווד 
 פרופיל ב-IMDb
 
דארול, בתמונה מתוך ענבי זעם, 1940
ג'יין דארוול (אנגלית: Jane Darwell; ‏15 באוקטובר 1879 - 13 באוגוסט 1967) הייתה שחקנית קולנוע אמריקאית, זוכת פרס אוסקר לשחקנית המשנה הטובה ביותר לשנת 1940.
ביוגרפיה

דארוול נולדה במדינת מיזורי כפּאטי ווּדארד. בנעוריה, חלמה להיות שחקנית בקרקס, אולם אביה התנגד לכך. בצעירותה למדה במכללה לאמנות הבמה.
את קריירת משחק שלה החלה בתיאטראות בשיקגו. בכורתה הקולנועית התקיימה בשנת 1913. בשנתיים שלאחר מכן, התמסרה לחלוטין לתעשיית הקולנוע ושיחקה בלמעלה מ-20 סרטים, אך לבסוף שבה לתיאטרון. אחרי 15 שנה, היה לדארוול ניסיון רב בתיאטרון, והיא הופיעה בסרט ההוליוודי "טום סויר". בסרטים בהם היא שיחקה, לוהקה בדרך כלל בתפקידי עקרת בית, אמהות, סבתות או קשישות.
פילמוגרפיה נבחרת

"ג'סי ג'יימס" (1939) – גברת סֶמיואֶלס
"חלף עם הרוח" (1939) – גברת דוֹלי מֶריוֶטֶר
"ענבי זעם" (1940) – אמא ג'וֹאד
"השטן ודֶניאל ובסטר" (1941) – אמא סטוֹן
"אמריקנים צעירים"  (1942) – סבתא קֶמפבֶל
"קלמנטיין יקירתי" (1946) – קייט נֶלסון
"רכבת אל אקטרס" (1948) – דודה אֶלה
"ואן דרוֹור" (1950) – האחות לדיארד
"בתוך הכלוב" (1950) – מאמרוֹנה
"אנחנו לא נשואים" (1952) – גברת בוֹש
"חיים על כף המאזניים" (1954) - לנדליידי
"בנות בכלא" (1956) – מאמרוֹנה ג'יימסוֹן
"מרי פופינס" (1964) – תפקידה הקולנועי האחרון בתור אשת הציפורים
ג'ורדן מוריס

ג'ורדן פרי מוריס (נולד ב-26 באוקטובר 1994) הוא כדורגלן אמריקאי שמשחק בעמדת החלוץ או הקיצוני בקבוצת סיאטל סאונדרס מה-MLS.
קריירה

ב-21 בינואר 2016, מוריס חתם בסיאטל סאונדרס. הוא הצטרף למחנה האימונים החורפי של סיאטל סאונדרס באריזונה וערך את הופעת הבכורה שלו במועדון ב-9 בפברואר 2016, במשחק ידידותי נגד סלאיה. ב-23 בפברואר 2016, מוריס ערך את הופעת הבכורה שלו בליגת האלופות של CONCACAF, נגד קלוב אמריקה.
ב-22 בינואר 2021, סוונסי סיטי הודיעו כי הם צירפו את מוריס בהשאלה לעונת 2020/2021. הוא ערך את הופעת הבכורה שלו ב-30 בינואר 2021, כאשר עלה כמחליף במשחק נגד רות'רהאם יונייטד. במהלך העונה, מוריס נפצע עקב קרע ברצועה הצולבת בברך השמאלית. דבר שהוביל לביטול תקופת ההשאלה ומוריס חזר לארצות הברית לטיפולים.
נבחרת לאומית

ב-28 באוגוסט 2014, מוריס זומן לראשונה לנבחרת ארצות הברית, למשחק ידידות נגד נבחרת צ'כיה.
הערות שוליים

↑  U.S. striker Jordan Morris seals deal with Seattle Sounders, espn
↑  Sounders star Jordan Morris loaned to Swansea City of English Championship League, seattletimes
| נבחרת ארצות הברית – גביע הזהב 2017 (מקום ראשון) |
| --- | --- | --- |
|  1 גוזאן •  2 ויאפנייה •  3 ע. גונסאלס •  4 מיאזגה •  5 ביזלר •  6 רואו •  7 פונטיוס •  8 מוריס •  9 זארדס •  10 קורונה •   11 בדויה •  12 האמיד • 13 מקארטי •  14 דווייר • 15 ליצ'אי • 16 מורו • 17 רולדן • 18 אגודלו • 19 זוסי • 20 אריולה • 21 הדג'ס • 22 ג'ונסון • 23 אקוסטה • 24 הווארד • 25 נאגבה • 26 בראדלי • 27 אלטידור • 28 דמפסי • 29 ג'. גונסאלס • מאמן: ארנה |  1 גוזאן •  2 ויאפנייה •  3 ע. גונסאלס •  4 מיאזגה •  5 ביזלר •  6 רואו •  7 פונטיוס •  8 מוריס •  9 זארדס •  10 קורונה •   11 בדויה •  12 האמיד • 13 מקארטי •  14 דווייר • 15 ליצ'אי • 16 מורו • 17 רולדן • 18 אגודלו • 19 זוסי • 20 אריולה • 21 הדג'ס • 22 ג'ונסון • 23 אקוסטה • 24 הווארד • 25 נאגבה • 26 בראדלי • 27 אלטידור • 28 דמפסי • 29 ג'. גונסאלס • מאמן: ארנה | ארצות הברית |
| נבחרת ארצות הברית – גביע הזהב 2019 (מקום שני) |
| --- | --- | --- |
|  1 סטפן •  2 לימה •  3 גונסאלס •  4 בראדלי •  5 צימרמן •  6 טראפ •  7 אריולה •  8 מקני •  9 זארדס •  10 פוליסיק •   11 מוריס •  12 ג'ונסון • 13 רים •  14 קאנון • 15 רולדן • 16 לוביץ • 17 אלטידור • 18 לואיס • 19 מיאזגה • 20 מיכאילוביץ' • 21 בויד • 22 מילר • 23 לונג • מאמן: ברהלטר |  1 סטפן •  2 לימה •  3 גונסאלס •  4 בראדלי •  5 צימרמן •  6 טראפ •  7 אריולה •  8 מקני •  9 זארדס •  10 פוליסיק •   11 מוריס •  12 ג'ונסון • 13 רים •  14 קאנון • 15 רולדן • 16 לוביץ • 17 אלטידור • 18 לואיס • 19 מיאזגה • 20 מיכאילוביץ' • 21 בויד • 22 מילר • 23 לונג • מאמן: ברהלטר | ארצות הברית |
| נבחרת ארצות הברית – מונדיאל 2022 |
| --- | --- | --- |
|  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר |  1 טרנר •  2 דסט •  3 צימרמן •  4 אדמס •  5 רובינסון •  6 מוסא •  7 ריינה •  8 מקני •  9 פריירה •  10 פוליסיק •   11 ארונסון •  12 הורבאט • 13 רים •  14 דה לה טורה • 15 לונג • 16 מוריס • 17 רולדן • 18 מור • 19 רייט • 20 קרטר-ויקרס • 21 ואה • 22 ידלין • 23 אקוסטה • 24 סרג'נט • 25 ג'ונסון • 26 סקאלי • מאמן: ברהלטר | ארצות הברית |
| נבחרת ארצות הברית – גביע הזהב 2023 |
| --- | --- | --- |
|  1 טרנר •  2 ידלין •  3 לונג •  4 מיאזגה •  5 ריינדולס •  6 בוסיו •  7 סוניורה •  8 סנדס •  9 פריירה •  10 רולדן •   11 קאוול •  12 רובינסון • 13 מוריס •  14 מיכאילוביץ' • 15 ג'ונס • 16 מוריס • 17 זנדחאס • 18 ג'ונסון • 19 ואסקס • 20 ניל • 21 טולקין • 22 גרסל • 23 סלונינה • 24 יוייל • מאמן: ברהלטר |  1 טרנר •  2 ידלין •  3 לונג •  4 מיאזגה •  5 ריינדולס •  6 בוסיו •  7 סוניורה •  8 סנדס •  9 פריירה •  10 רולדן •   11 קאוול •  12 רובינסון • 13 מוריס •  14 מיכאילוביץ' • 15 ג'ונס • 16 מוריס • 17 זנדחאס • 18 ג'ונסון • 19 ואסקס • 20 ניל • 21 טולקין • 22 גרסל • 23 סלונינה • 24 יוייל • מאמן: ברהלטר | ארצות הברית |
ג'ון גרגורי דאן

| --- | --- |
אין תמונה חופשית
 לידה:  25 במאי 1932 הרטפורד, ארצות הברית 
 פטירה:  30 בדצמבר 2003 (בגיל 71) ניו יורק, ארצות הברית 
 מדינה:  ארצות הברית 
 מקום לימודים:  אוניברסיטת פרינסטון, Portsmouth Abbey School 
 סוגה:  ספרות בלשית 
 תקופת הפעילות:  מ-1994 
 בן או בת זוג:  ג'ואן דידיון (30 בינואר 1964–30 בדצמבר 2003) 
 
ג'ון גרגורי דאן (באנגלית: John Gregory Dunne;‏ 25 במאי 1932 – 30 בדצמבר 2003) היה סופר, מסאי, מבקר, תסריטאי, ועיתונאי אמריקאי. בראשית הקריירה שלו עבד כעיתונאי בכתב העת טיים, ובהמשך שלח את ידו גם בכתיבת ביקורת, מאמרים, רומנים ותסריטים. לעיתים קרובות שיתף פעולה עם אשתו, ג'ואן דידיון.
שנותיו הראשונות

דאן נולד בהרטפורד, קונטיקט, והיה אחיו הצעיר של הסופר דומיניק דאן. הוא היה בנם של דורותי פרנסס (לבית ברנס) וריצ'רד אדווין דאן (1894–1946), מנתח לב ידוע ורופא ראשי בבית חולים. הייתה זו משפחה אירית קתולית גדולה ועשירה. סבם מצד אמם, דומיניק פרנסיס ברנס (1857–1940), ייסד בנק קטן בשם פארק סטריט טראסט.
דאן הצעיר פיתח גמגום חמור ופנה לכתיבה כדי לבטא את עצמו. הוא למד להתגבר על הגמגום דרך התבוננות באחרים. הוא סיים תיכון בבית הספר Portsmouth Priory והשלים תואר ראשון באוניברסיטת פרינסטון ב־1954.
קריירה

דאן החל לעבוד כעיתונאי בניו יורק בכתב העת טיים. הוא ראה במסאי הפוליטי, נואל פרימנטל מורה וחונך.
בסוף שנות ה־50, פגש דאן את ג'ואן דידיון בעיר ניו יורק, שם הייתה עורכת בכתב העת ווג. בראיון משנת 2005 נזכרה דידיון, "שעשענו זה את זה והוא נראה לי פיקח. הוא הבין בהרבה דברים שבהם לא הבנתי, כמו פוליטיקה והיסטוריה. הצלחתי לסיים את בית הספר מבלי לקלוט כמעט כלום, מלבד הרבה שירה." הוא הזמין אותה לנסוע לקונטיקט בסוף שבוע אחד בשנת 1963 כדי לבקר את משפחתו: משפחה אירית קתולית של ניו אינגלנד, עם שישה ילדים. דידיון אמרה שהיא "אהבה את הסידור, אהבה להיות שם, ואהבה אותו".
לאחר שנישאו ב-1964, עברו בני הזוג לבית מבודד בקו החוף של קליפורניה; דידיון עבדה על רומן שני, בעקבות רומן הבכורה שלה "Run, River", ודאן עבד על ספר בנושא שביתת קוטפי הענבים בקליפורניה. במשך שנים כתבו טור משותף לכתב העת "Saturday Evening Post".
דאן ודידיון ליקטו בהדרגה הזמנות כתיבה מהוצאות ספרים ומכתבי עת, נסעו יחד במשימות עיתונות, ובנו דפוס עבודה ששימש אותם במשך 40 השנים הבאות. היה להם שיתוף פעולה מתמיד של ייעוץ, ביקורת, ועריכה הדדית. שניהם פרסמו ספרים שזכו באהדת הביקורת והפכו רבי מכר, בהם הספר הסטודיו מאת דאן, ספר העיון שלו על חברת אולפני פוקס המאה ה־20.
בני הזוג שיתפו פעולה גם בעבודה על סדרה של תסריטים, כולל בהלה בפארק הסמים (1971), גרסת 1976 של הסרט כוכב נולד ו־"True Confessions" משנת 1981, שהיה עיבוד לרומן של דאן בשם זה. דאן חיבר ספר עיון על הוליווד, בשם "Monster: Living Off the Big Screen".
כמבקר ספרות ומסאי, כתב דאן בקביעות בכתב העת "The New York Review of Books". מאמריו קובצו בשני כרכים, :Quintana & Friends" ‏(1980) ו־"Crooning"‏ (1990).
דאן פרסם כמה רומנים, ביניהם True Confessions, שהתבסס באופן רופף על פרשת הרצח שכונתה הדליה השחורה, ו־"Dutch Shea, Jr"‎.. הוא היה התסריטאי והקריין של הסרט התיעודי של PBS משנת 1990, "L.A. is It with John Gregory Dunne", שבו סקר עבור הצופים את הנוף התרבותי של לוס אנג'לס.
מאוחר יותר, עברו דאן ודידיון למנהטן. ב־30 בדצמבר 2003 מת שם מהתקף לב. הרומן האחרון שלו, "Nothing Lost", שהיה בהגהות בזמן מותו, ראה אור ב־2004.